واشینگتن و پیونگ یانگ آراسین‌داکی قارشی‌لیق‌لی تهدیدلر عمومی گرگین‌لیک یارا‌دیر.
آمریکا پرزیدنتی دونالد ترامپ ژورنالیست‌لره وئردیگی آچیقلامادا قوزیی کره-نی اؤلکه‌سینی تهدید ائتمه‌مه‌یه چاغیردی.
اگر بو چاغیریا قولاق آسمازسا پیونگ یانگ امریکانین آتش و غضبله قارشیلاشاجاغینی سؤیله‌دی.
پیونگ یانگ ایسه بو تهدیده "عملیات پلانی اوچون حاضیرلاشدیغی" شکلینده جاواب وئردی.
رسمی خبر آژانسی " KCNA "یا بیانات وئرن اوردو سؤزچوسو اؤلکه‌سی‌نین " Guam "‌داکی آمریکا بازاسی اطرافیندا Hwasong-12  محاصره مقصدلی بالسیتک موشک لره آتش ائده بیله جگینی اعلان ائتدی. سوزچو پلاننین لیدئر کیم جونگ اون-ون قرار وئردیگی آن باش توتاجاغینی سویله‌دی.
قئید ائدک کی، ساکیت اقیانوسدا یئرلشن و قوزیی کره-یه 3 مین 400 کیلومتر اوزاق لیقدا اولان Guam آداسیندا امریکانین آندرسون هاوا بازاسی وار. همین بازا‌دان ب-1 بومباردمان اوچاقلاری گونئی کره هاوا مکانین‌داکی اوچوش‌لاردان سونرا یانا‌جاق ماده دول‌دورماق اوچون ایستیفاده ائدیر.
